ఎస్టోనియన్ సంగీతం గురించి సాక్సో గ్రామటికాస్ " గెస్టా డానారుం "లో మొట్టమొదటి సారిగా ప్రస్తావన చేయబడింది. (సుమారుగా 1179). యుద్ధం కొరకు ఎదురుచూస్తున్న సమయంలో రాత్రి సమయంలో ఎస్టోనియన్ యోధులు గానం చేసిన పాటల గురించి సాక్సో ప్రస్తావించింది. పాత జానపదగీతాలను " రెజివార్స్ " అని పిలువబడతాయి. ఈ సంప్రదాయాన్ని బాల్టిక్ ఫిన్నిషు ప్రజలు అందరూ పాటిస్తుంటారు. రిథమిక్ జానపద పాటలు వాటి స్థానాన్ని ఆక్రమించిన సమయంలో 18 వ శతాబ్దం వరకు ఎస్టోనియన్ల మధ్య రూనిక్ గానం బాగా విస్తరించింది.

ఒకప్పుడు గొర్రెలకాపరులు విస్తరించిన ప్రాంతాలలో సాంప్రదాయిక వాయు ఆధారిత సంగీతవాయిద్యాలు విస్తారంగా వ్యాపించినా ఇప్పుడు మరింత సాధారణంగా ప్రజలందరి చేత ఉపయోగించబడుతున్నాయి. ఫిడేల్, జితార్, కంసెర్టినా, అకార్డియన్ వంటి ఇతర సాధనాలు పోల్కా సంగీతంతో ఇతర నృత్య సంగీతంతో చేర్చి ఉపయోగిస్తారు. కన్నెల్ ఒక స్థానిక ఉపకరణం ఇప్పుడు ఎస్టోనియాలో మరింత ప్రజాదరణ పొందింది. 2008 లో విల్జాండిలో ఒక స్థానిక సంగీత సంరక్షణ కేంద్రం ప్రారంభించబడింది.

ఎస్టోనియా సాంగ్ ఫెస్టివల్స్ (లాలుపిడు) సంప్రదాయం 1869 లో ఎస్టోనియా జాతీయ చైతన్యాన్ని ప్రారంభించింది. ప్రస్తుతం ఇది ప్రపంచంలో అతిపెద్ద ఔత్సాహిక బృంద సంఘటనలలో ఒకటిగా మారింది. 2004 లో 1,00,000 మంది సాంగ్ ఫెస్టివల్లో పాల్గొన్నారు. 1928 నుండి టాలిన్ సాంగ్ ఫెస్టివల్ గ్రౌండ్స్ (లౌలెవ్లాజాక్) జూలైలో ప్రతి ఐదు సంవత్సరాలకు ఒకసారి నిర్వహిస్తుంది. 2014 జూలైలో చివరి పండుగ జరిగింది. అంతేకాక యూత్ సాంగ్ ఉత్సవాలు ప్రతి 4-5 ఒకసారి జరిగాయి. వాటిలో చివరివి 2017 లో జరిగాయి.

19 వ శతాబ్దంలో ఎస్టోనియాలో రుడోల్ఫ్ టోబియాస్, మినా హర్మా, మార్ట్ సార్, ఆర్టుర్ కాప్, జుహాన్ ఎవిక్, అలెక్సాండర్ కునిలిడ్, ఆర్టుర్ లేమ్బా, హీనో ఎల్లర్ వంటి వృత్తిపరమైన సంగీతకారులు ఉద్భవించారు. ఎస్టోనియాలో ఆర్వో పార్ట్, ఎడార్డ్ ట్యూబిన్, వేల్జో టోర్మిస్లు వంటి స్వరకర్తలు ఉన్నారు. 2014 లో ఆర్వో పార్ట్ వరుసగా నాలుగో సంవత్సరం ప్రపంచంలో అత్యధికంగా ప్రదర్శనలు అందించిన జీవన స్వరకర్తగా గుర్తించబడ్డాడు.

బారిటోన్ జార్జ్ ఓట్స్ ఒక ఒపెరా గాయనిగా ప్రపంచ వ్యాప్తంగా ప్రఖ్యాతి సాధించింది.

ఎస్టోనియా ప్రముఖ సంగీతం కళాకారుడు కెర్లి కోయివ్ ఐరోపాలో ప్రజాదరణ పొందింది. అలాగే ఉత్తర అమెరికాలో మితమైన ప్రజాదరణ పొందింది. ఆమె 2010 డిస్నీ చిత్రం ఆలిస్ ఇన్ వండర్ల్యాండు, అమెరికా సంయుక్త రాష్ట్రాలలోని టెలివిజన్ సిరీస్ స్మాల్‌విల్లేలకు సంగీతాన్ని అందించింది.

2001 లో టనేల్ పడర్, డేవ్ బెంటన్ ప్రదర్శించిన పాట "ఎవరీబడి" పాటతో ఎస్టోనియా యూరోవిజన్ సాంగ్ కాంటెస్టును గెలుచుకుంది. 2002 లో ఎస్టోనియా ఈవెంటుకు ఆతిథ్యం ఇచ్చింది. మార్జా లీస్ ఇలస్ రెండు సందర్భాలలో (1996, 1997) ఎస్టోనియా తరఫున పోటీలో పాల్గొన్నది. ఎలా ఇయిస్ ఎట్టీ, కోయిట్ టూమ్, ఎవెలిన్ శామ్యూల్ యూరోజైనియన్ పాటలపోటీలో ప్రజాదరణను పొందారు. లెన్నా కుర్మామా గాయకుడిగా ఐరోపాలో ఆమె బ్యాండ్ వెనిలా నింజాతో చాలా ప్రజాదరణ పొందింది. అర్బన్ సింఫొనీతో "రాండాజాద్", ఎస్టోనియా భాషలో యు.కె, బెల్జియం, స్విట్జర్లాండులలో పాడిన మొదటి పాటగా గుర్తించబడుతుంది.

సాహిత్యం
సంగీతం
పేరు వెనుక చరిత్ర
క్రీడలు